# data[].attributes.body
La situació d'aprenentatge "Amb la música a tots els llocs" té com a objectiu principal fer que els alumnes comprenguin la importància de la música i els beneficis que aporta a les seves vides. Aquesta situació d'aprenentatge es podria situar dins del marc més ampli de l'educació artística o la formació cultural. Com que a aquesta aula de 1er d’ESO tenim alguns companys que toquen els instruments, els vam proposar que els portaren a classe i ens feren una demostració. Posteriorment, vam utilitzar l’aplicació Mentimeter i van afegir paraules expressant com es senten després del petit concert dels companys i companyes. El resultat va ser un nùvol de paraules relacionades amb la música. A continuació van fer una recerca dels beneficis que comporta la música a la nostra vida i per acaban, es crearà un video mostrant el que han après amb la tècnica stop motion per a introduir-se al món audiovisual i creatiu a través d’aquest exercici. Hauran de crear el guió, fer les diferents fotografies per simular el moviment dels símbols i editar el video a través del programa Filmora que tenim a l’aula.

# data[].attributes.body
Vídeo realitzat pels alumnes de 1er d'ESO sobre els beneficis de la música.

# data[].attributes.body
Aquest treball ha sigut molt enriquidor. Començant per la motivació que tenien els alumnes des del primer moment d'aquest projecte.

Per a mi era fonamental que feren aquest treball de forma cooperativa, ja que són alumnes que els costa molt relacionar-se. Amb una mica d'ajuda s'han dividit la feina i han sabut coordinar-se molt bé.

Primer van buscar informació i respondre unes preguntes sobre la música, i la van posar en comú. Després, van agafar les idees clau per a desenvolupar el text i posteriorment van pensar quines formes podien fer en relació amb el text.

Finalment, vam començar la part del vídeo. Vam gravar l'àudio i posteriorment vam pensar l'escenari, encara que no teníem molt de material a l'aula.

Primer vam fer unes fotos per a després editar-les amb el programa Filmora, però dies més tard, un dels alumnes, em va recomanar una aplicació anomenada Stop Motion. La vaig provar i em va agradar molt, així que vam tornar a realitzar les fotos amb aquesta aplicació, i aquest ha sigut el resultat.

Quant a les impressions dels estudiants, han sigut molt positives. La idea era que participaren de manera cooperativa i s'iniciaren en les noves tecnologies, i els dos objectius han anat molt bé. A més, els ha agradat molt dur a terme les figures, ja que als dos els agrada molt l'art i el dibuix, i finalment, els somriures en finalitzar aquest projecte i veure el que han sigut capaços de fer és el que més ha valgut la pena.